Matkijat

Matkijat (Mimidae) on pienikokoisten varpuslintujen heimo. Niitä löytyy luonnonvaraisina Keski-, Pohjois- ja Etelä-Amerikasta. Matkijat ovat taitavia ääntelemään ja matkimaan muita ääniä.

Matkijoiden höyhenpeite on arkinen, usein harmaa tai ruskea ja joskus musta. Monilla matkijoilla on kuitenkin punainen, keltainen tai valkoinen iiris. Matkijoiden ulkomuoto muistuttaa rastaita, värityksen ja rakenteen vuoksi. Matkijoilla on yleensä kuitenkin pitempi pyrstö ja nokka, joka useilla lajeilla kaartuu alaspäin.

Matkijoilla on varpuslinnuiksi pitkät jalat, joka on sopeutuma hyppimisestä maalla niveljalkaisia ja hedelmiä etsiessä. Elinympäristö vaihtelee eri matkijoiden välillä suuresti. Kaikki matkijat rakentavat suuren sekavanoloisen risupesän maan läheisyyteen tai maahan. Munia on 2–5, jotka kuoriutuvat alle kahden viikon päästä munimisesta. Monilla on monta parittelukautta vuodessa, ja sama pari pysyy usein kauemminkin yhdessä kuin yhden parittelukauden.

Matkijoihin kuuluu 12 sukua ja 34 lajia. Suurin suku on matkijoiden suku, johon kuuluu 14 lajia.
Suvut ja lajit

Kveekarimatkijat Cinclocerthia
 Harmaakveekarimatkija Cinclocerthia gutturalis
 Kveekarimatkija Cinclocerthia ruficauda

Matkijat Mimus
 Chilenmatkija Mimus thenca
 Darwininmatkija Mimus trifasciatus
 Galapagosinmatkija Mimus parvulus
 Isomatkija Mimus gundlachii
 Kaktusmatkija Mimus longicaudatus
 Kylämatkija Mimus saturninus
 Patagonianmatkija Mimus patagonicus Sancristóbalinmatkija Mimus melanotis
 Socorronmatkija Mimus graysoni
 Taiturimatkija Mimus polyglottos
 Tropiikkimatkija Mimus gilvus
 Valkosiipimatkija Mimus triurus
 Vampyyrimatkija Mimus macdonaldi
 Vuorimatkija Mimus dorsalis

Sinimatkijat Melanotis
 Naamiomatkija Melanotis hypoleucus
 Sinimatkija Melanotis caerulescens

Sirppimatkijat Toxostoma
 Aavikkosirppimatkija Toxostoma lecontei
 Arosirppimatkija Toxostoma bendirei
 Cozumelinsirppimatkija Toxostoma guttatum
 Kaktussirppimatkija Toxostoma cinereum
 Kaliforniansirppimatkija Toxostoma redivivum Lavertajasirppimatkija Toxostoma curvirostre
 Meksikonsirppimatkija Toxostoma longirostre
 Pajusirppimatkija Toxostoma crissale
 Ruostesirppimatkija Toxostoma rufum
 Täpläsirppimatkija Toxostoma ocellatum

Lajeja, joilla on omat sukunsa
 Keltanokkamatkija Margarops fuscatus
 Marunamatkija Oreoscoptes montanus
 Naukumatkija Dumetella carolinensis Silkkimatkija Melanoptila glabrirostris
 Suomurintamatkija Allenia fusca
 Valkorintamatkija Ramphocinclus brachyurus

 Lähteet 

Luokka:Matkijat